**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.01.2024, ora 08.00 – 23.01.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 23.01.2024, ora 07.00**

**RÂURI**

**Debitele au fost în general în scădere**, exceptând râurile din bazinele hidrografice: Buzău, Rm. Sărat, Putna, Trotuș, Moldova, Suceava, Bârlad, bazinul inferior al Bistriței, cursul Siretului și bazinul mijlociu și inferior al Prutului, unde au fost relativ staționare.

Pe cursul inferior al Mureșului debitele au fost în creștere ca urmare a propagării.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Moldova, bazinele superioare și mijlocii ale Oltului, Bistriței, cursurile superioare ale Jiului, Prutului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Tazlău, Bârlad, Jijia, unii afluenți din bazinele inferioare ale Jiului, Oltului și pe unele râuri din Dobrogea.

Formațiunile de gheață (gheață la maluri, pod de gheață, năboi, sloiuri), existente pe majoritatea râurilor, au fost în general în extindere și intensificare, exceptând cele prezente în bazinele Siretului și Prutului, care s-au menținut fără modificări importante.

Se situează peste:

- **COTA DE INUNDAȚIE** râul Tur la stația hidrometrică Micula (310+11)-jud. SM (sector îndiguit);

- **COTELE DE ATENȚIE** râurile la stațiile hidrometrice: Crișul Alb – Chișineu Criș (600+55)-jud. AR și Timiș – Grăniceri (600+16)-jud. TM.

A fost în vigoare **Avertizarea hidrologică** nr. 9 din 21.01.2024, până la ora 24:00.

**Debitele vor fi, în general, în scădere**, exceptând râurile din bazinul hidrografic al Siretului, bazinul mijlociu și inferior al Prutului și pe râurile din Dobrogea, unde vor fi relativ staționare.

Pe cursul inferior al Mureșului (aval s.h. Radna), debitele vor fi în creștere datorită propagării.

Formațiunile de gheață (gheață la maluri, pod de gheață, năboi, sloiuri) vor fi, în general, în extindere şi intensificare.

Ca urmare a propagării viiturilor formate anterior în amonte, se vor menține peste **COTELE DE ATENȚIE,** prin propagare, cursurile inferioare ale râurilor: Tur (sector îndiguit), Crişul Alb și Timiș.

**DUNĂRE**

**Debitul** la intrarea în ţară (secţiunea Baziaş) în intervalul 22.01.2024 – 23.01.2024 **a fost staţionar,** având valoareade **7300 m3/s**, peste media multianuală a lunii **ianuarie (4950 m3/s).**

În aval de Porţile de Fier, debitele au fost în scădere la Gruia și pe sectorul Tr. Măgurele – Tulcea și în creștere pe sectorul Calafat – Corabia.

**Debitul la intrarea în ţară (secţiunea Baziaş) va fi în creştere (7400 m3/s).**

În aval de Porţile de Fier, debitele vor fi în scădere pe sectoarele Gruia – Calafat și Giurgiu – Tulcea și în creștere pe sectorul Bechet – Zimnicea.

***Se situează în faza I de apărare următoarele sectoare de dig:***

- Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Gorgova, Sf. Gheorghe, Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

- R3, R4 (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 22.01.2024, ora 09.00 – 23.01.2024, ora 06.00**

**Vremea s-a menținut rece,** local geroasă dimineața și noaptea în sud și centru, însă în vest și la munte valorile termice au fost mai ridicate decât în intervalul precedent și s-au situat peste mediile multianuale specifice datei. Nebulozitatea stratiformă și ceața asociată cu depunere de chiciură și izolat fulguială au persistat în mare parte a intervalului în Oltenia, în jumătatea de sud a Munteniei și local în Dobrogea. În celelalte regiuni, cerul, mai mult senin ziua, a prezentat înnorări temporare noaptea, iar ceață a fost pe arii restrânse și pe intervale mai scurte de timp în Banat, Crișana, sudestul Transilvaniei și în Moldova. Vântul a suflat slab și moderat, cu unele intensificări pe crestele Carpaților Orientali și pe alocuri în Moldova. Este strat de zăpadă în zona montană și măsura la ora 20 -în platformele stațiilor meteorologice- până la 114 cm în Munții Călimani și 86 cm în Munții Făgăraș, local în Muntenia (până la 14 cm), Moldova (până la 11 cm), Transilvania (până la 9 cm), Maramureș (până la 7 cm), Oltenia (până la 6 cm) și pe arii mai restrânse în Dobrogea (până la 3 cm). Temperaturile maxime s-au încadrat între -7 grade la Brașov și 8 grade la Oravița, iar la ora 6 temperatura aerului avea valori cuprinse între-15 grade la Sfântu Gheorghe - Covasna, Întorsura Buzăului și Ploiești și 4 grade la Sulina.

*Observaţii: de ieri dimineață de la ora 6 au fost în vigoare 19 atenționări cod galben pentru fenomene meteorologice periculoase imediate, emise după cum urmează: 9 emise de către CNPM (8 pentru Muntenia și 1 pentru SRPV Constanța), 4 de către SRPV Constanța, 3 de către SRPV Sibiu, 2 de către SRPV Craiova, 1 de către SRPV Timișoara.*

**LA BUCUREŞTI**

**Vremea s-a menținut rece, geroasă** dimineața și noaptea. A fost nebulozitate joasă și ceață asociată cu depunere de chicuiră în primele ore din interval în jumătatea sudică a municipiului, iar din orele serii s-a extins în tot orașul. Vântul a suflat slab până la moderat. Temperatura maximă, mai coborâtă decât în ziua precedentă, a fost de -2 grad la Filaret și Băneasa și 0 grade la Afumați, iar la ora 6 se înregistrau -10 grade la Afumați și Filaret și -9 grade în Băneasa. La ora 20, stratul de zăpadă avea grosimi cuprinse între 8 și 11 cm.

**3. Prognoza meteorologică în intervalul 23.01.2024, ora 09.00 – 24.01.2024, ora 09.00**

**ÎN ŢARĂ**

**În regiunile sudice și sudice-estice și în zonele depresionare local vor fi nori** stratiformi sau ceață asociată cu depunere de chiciură, iar în rest cerul va fi temporar noros. Vor fi precipitații slabe predominant sub formă de ninsoare local la munte, în Maramureș, Crișana și pe alocuri în Moldova, mixte în Banat și pe arii restrânse în Transilvania. Izolat, cu o probabilitate mai ridicată în vestul teritoriului, se va forma polei. Vântul va sufla slab și moderat, cu intensificări temporare în zona montană înaltă, cu rafale de 60...80 km/h în Carpații Meridionali și de Curbură, dar pe alocuri și în estul, sud-vestul și centrul țării, cu viteze în general de 40...50 km/h. Temperaturile maxime vor fi de la -5 grade în zonele cu nebulozitate persistentă din sud-vestul Munteniei și estul Transilvaniei și 7 grade, izolat în dealurile subcarpatice ale Moldovei, Munteniei și în Dobrogea, iar cele minime, mai ridicate decât în nopțile precedente, se vor situa în general între -9 și 0 grade.

**LA BUCUREŞTI**

**Vremea va fi rece,** cu o temperatură maximă de -3...-1 grad și o minimă de -8...-6 grade. Cerul va avea înnorări în mare parte din interval, iar îndeosebi în primele ore și în a doua parte a nopții vor fi condiții de ceață. Vântul va sufla slab și moderat.

**4. Buletin nivometeorologic pentru perioada 22.01.2024 ora 20 - 24.01.2024 ora 20**

**Fenomene meteo predominante: Ninsori slabe.**

**Principalele mecanisme ce conduc la declanșarea avalanșelor: încărcare excesivă cu zăpadă proaspătă.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC ÎNSEMNAT (3)** | **RISC MODERAT (2)** |
| **Munţii Parâng-Şureanu** | **RISC MODERAT (2)** | **RISC MODERAT (2)** |
| **Munții Țarcu-Godeanu** | **RISC MODERAT (2)** | **RISC MODERAT (2)** |
| **CEAHLĂU** | **RISC MODERAT (2)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **BISTRIȚEI- CĂLIMANI** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare, Gilău** | **RISC MODERAT (2)** | **RISC MODERAT (2)** |

**Evoluția vremii în intervalul 19.01.2024 - 22.01.2024**

Vremea s-a răcit accentuat în primele 48 de ore ale intervalului, devenind geroasă în cea mare parte a zonei montane și s-a încălzit semnificativ în cursul zilei de 22 ianuarie, când temperaturile diurne au devenit ușor pozitive la altitudini de sub 1500 m. Cerul a fost noros în toate masivele în cursul nopții de vineri spre sâmbătă (19/20 ianuarie) când pe arii extinse s-au semnalat precipitații moderate cantitativ, predominant ninsori, dar trecător și ploi la altitudini joase și temporar noros în cursul zilei de sâmbătă, cu precădere în Carpații Meridionali. Ulterior cerul a devenit mai mult senin. Stratul de zăpadă a înregistrat local creșteri de peste 10-15 cm în Carpații Meridionali și în nordul celor Orientali. Vântul a suflat moderat cu intensificări temporare de 70-90 km/h în zonele înalte în cursul nopții de vineri spre sâmbătă, iar în rest cu unele intensificări în Carpații Orientali ce au mai atins 60-70 km/h. Temporar s-a semnalat ceață asociată izolat și cu depunere de chiciură pe creste.

**Evoluția stratului de zăpadă și a riscului de avalanșă, în zona montană înaltă:**

**MUNȚII FĂGĂRAȘ, BUCEGI** - **RISC ÎNSEMNAT (3)**

**La peste 1800 m:** În partea superioară a stratului se întâlnesc local 15-20 cm de zăpadă recent depusă, mai ales pe versanții nordici, cu rezistenţă şi stabilitate reduse, așezată peste stratul mai vechi din profunzime, care este în general înghețat şi stabil. Pe văi și în zonele adăpostite se întâlnesc acumulări în depozite mai însemnate, atât mai vechi cât și mai recente, iar pe creste sunt unele plăci de vânt, în special pe versanții estici. Stratul mai instabil de la suprafață, chiar dacă nu are grosimi importante decât pe anumite pante, va putea aluneca peste cel vechi în special la supraîncărcări, favorizând declanșarea unor avalanșe de dimensiuni mici și medii, riscul fiind **RISC ÎNSEMNAT (3).**

**Sub 1800 m,** stratul de zăpadă are dimensiuni mai reduse, exceptând anumite văi din zona 1600-1800 m unde vântul a transportat zăpadă din altitudine și este ușor umezit la altitudini mai joase. La supraîncărcări mari, vor fi condiții pentru alunecarea stratului nou depus pe pantele mai înclinate șu cu acumulări mai importante, riscul fiind **RISC MODERAT (2)**.

**RODNEI, CĂLIMANI-BISTRIȚEI** - **RISC ÎNSEMNAT (3)**

**La peste 1800 m:** La peste 1800 m, stratul de zăpadă este instabil în partea sa superioară, unde stratul recent depus este pe alocuri mai consistent,depășind local 20-25 cm, iar troienele de zăpadă formate sub acțiunea vântului sunt de dimensiuni importante. În profunzime stratul de zăpadă este stabilizat, având cruste de gheață în interior. Pe văi și în zonele adăpostite sunt acumulări mai însemnate. Pe pantele suficient de înclinate, vor fi condiții pentru alunecarea stratului nou-depus din partea superioară și pentru declanșarea unor avalanșe de dimensiuni medii, riscul fiind prezent atât spontan, cât mai ales la supraîncărcări ale stratului, riscul fiind **RISC ÎNSEMNAT (3)**

**Sub 1800 m,** La altitudini mai mici de 1800 m, stratul de zăpadă mai prezintă pe alocuri grosimi importante. Și aici vor fi condiţii pentru declanșarea unor avalanșe de dimensiuni mici și izolat medii, riscul fiind **RISC MODERAT (2)**.

**MUNȚII ȚARCU-GODEANU, PARÂNG-ŞUREANU** - **RISC MODERAT (2)**

Stratul de zăpadă este alcătuit în partea superioară dintr-un strat recent depus, ce depășește pe alocuri 10-15 cm. În profunzime zăpada veche este în general stabilizată și înghețată. Pe pantele suficient de înclinate sau în zonele cu depozite mai mari se pot declanșa avalanșe de dimensiuni mici și izolat medii, prin ruperea și alunecarea stratului de la suprafață sau prin alunecarea plăcilor de vânt peste straturile stabile, mai vechi, riscul fiind amplificat la supraîncărcări. Riscul declanșării avalanșelor va fi **RISC MODERAT (2)**.

La altitudini mai mici de 1800 m, stratul de zăpadă este mai redus, dar în special între 1600 și 1800 m se mai pot întâlni văi unde zăpada prezintă acumulări mai importante și se pot declanșa avalanșe de dimensiuni mici și izolat medii, riscul declanșării acestora fiind prezent mai ales la supraîncărcări mari.

**MASIVUL VLĂDEASA, CEAHLĂU** - **RISC MODERAT (2)**

Zăpada este stabilizată în profunzime, dar în partea superioară sunt zone unde sunt 10-15 cm de zăpadă recent acumulată din ultimele ninsori. În zonele adăpostite și pe văi sunt unele depozite mai importante.

Astfel, în zonele cu acumulări mai mari de zăpadă, la supraîncărcări, se pot declanșa avalanșe mici, riscul fiind **RISC MODERAT (2)**.

**În data de 22.01.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali**: 86 cm la Bâlea Lac, 79 cm la Vf. Omu, 60 cm Vf. Țarcu, 25 cm la Cuntu, 21 cm la Păltiniș, 22 cm la Parâng, 23 cm la Predeal, 15 cm la Sinaia, 11 cm la Fundata.

**Carpaţii Orientali:** 114 cm la Vf. Călimani, 45 cm la Bucin, 48 cm la Vf. Iezer, 37 cm la Vf. Lăcăuți, 33 cm la Ceahlău-Toaca, 21 cm la Poiana Stampei, 13 cm la Penteleu.

**Carpaţii Occidentali**: 49 cm la Stâna de Vale, 14 cm la Semenic, 4 cm la Vf.Vlădeasa.

**Prognoza vremii în intervalul 22.01.2024, ora 20:00 - 24.01.2024, ora 20:00:**

Vremea va fi schimbătoare, cu temperaturi mai ridicate decât cele normale în prima parte a intervalului și ulterior în scădere. Cerul va fi variabil, cu pasaje noroase care vor aduce ninsori slabe în cursul zilei de 23 ianuarie în toate masivele, dimineața în special în cele vestice și nordice iar seara și în rest, iar în după-amiaza și seara zilei de 24 ianuarie cu precipitații în extindere în toate masivele, predominant sub formă de ninsoare și cu cantități ce pot depăși local 15-20 l/mp. Vântul va sufla slab și moderat, cu intensificări temporare de 60-75 km/h din V și NV, temporar viscolind zăpada pe creste, în intensificare în seara zilei de 24 ianuarie. Local și temporar se va semnala ceață, asociată și cu depunere de chiciură, mai ales pe creste.

**Temperaturi prognozate în intervalul 22.01.2024 ora 20 - 24.01.2024 ora 20:**

**Peste 1800 m:** temperaturi **minime**: -14….-4 grade, cu cele mai scăzute valori în noaptea de 23/24 ianuarie

**temperaturi maxime:** -9….0 grade, cu cele mai ridicate valori în prima parte a intervalului

**Sub 1800 m:** temperaturi **minime:** -10…-2 grade, cu cele mai scăzute valori în noaptea de 23/24 ianuarie

**temperaturi maxime:** -6….-4 grade cu cele mai ridicate valori în prima parte a intervalului

**Vânt la peste 2000 m:** din sector vestic și nord-vestic, cu viteze temporare de 60-75 km/h, în intensificare în după-amiaza și seara zilei de 24 ianuarie.

**Izoterma de 0 grade:** prezentă la altitudini de 1500-2000 m astăzi și mâine în cursul zilei, la nivelul solului la noapte, iar spre sfârșitul intervalului la altitudini de 500-1000 m.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Prut-Bârlad Iaşi** informează despre **o poluare accidentală a cursurilor de apă Lohan şi Crasna, din com. Olteneşti, jud. Vaslui, din data de 22.01.2024, ora 08:20, datorită deversării de dejecţii lichide din Ferma Zootehnică Târzii, aparţinând SC Triagrisilv SRL din Mun. Vaslui.**

Sistemul Hidrotehnic Vaslui din cadrul SGA Vaslui, informează că s-a produs poluarea accidentală a cursului de apă Crasna, din zona podului DN24, rezultând o colorare gălbui-maronie a apei de suprafaţă, de la confluenţa cu râul Lohan până la confluenţa cu râul Bârlad, precum şi râul Lohan amonte de confluenţa cu râul Crasna. La controlul efectuat de personal de la SGA Vaslui, pe canalul pluvial nu se mai evacuau ape pluviale cu dejecţii.

S-au prelevat probe de apă pentru analize de laborator. Se va reveni cu informaţii suplimentare.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 19.01.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**B-16 mun. Bucureşti**

**CT-7, mun. Medgidia, jud. Constanţa**

**Agenţia Naţională pentru Protecţia Mediului** informează că, din rezultatele analizelor efectuate în data de 20.01.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**AR-2, mun. Arad, jud. Arad**

**Agenţia Naţională pentru Protecţia Mediului** informează că, din rezultatele analizelor efectuate în data de 21.01.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**BV-6, oraş Codlea, jud. Braşov**

**CJ-5, mun Dej, jud. Cluj**

**AR-2, AR-1, mun. Arad, jud. Arad.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**IGSU si APM Timis** informeaza telefonic despre **izbucnirea unui incendiu la o hala, in data de 22.01.2024, orele 16:00, de la fabrica** Fornetti Romania SRL, din com. Satchinez, la km 5 al DC Hodoni-Dudestii Noi, **județul Timiș. Nu există victime, iar incendiul se întinde pe aproximativ 2.000 de metri pătrați,** la fața locului au actionat peste 78 de pompieri, cu 11 autospeciale de stingere, 2 două autoscări mecanice, un echipaj SMURD și o ambulanță SAJ. Serviciile voluntare pentru Situații de Urgență au intervenit pentru evacuarea în siguranță a 148 de persoane din zona. Incendiul a fost localizat, fără pericol de extindere. Incendiul a fost stins la ora 18:00. Se precizeaza ca incendiul s-a produs la anexele exterioare de depozitare. Nu au fost afectate depozitele de materii prime si productia intreprinderii. Societatea detine autorizatie de mediu revizuita la 23.07.2021.

1. **În domeniul solului şi vegetaţiei:**

**GNM-CJ Braila** informeaza despre o **poluare accidentală a solului, produsa în data de 22.01.2024, ora 14:45, cu 2 tone de ţiţei scurse pe circa 400 mp de teren sol vegetal inghetat, de islaz comunal, in zona com. Ciresu, loc. Ciresu, jud. Braila,** ca urmare a unei fisuri de 1cm, aparuta datorita coroziunii conductei magistrate de transport titei Oprisenesti – Titei, apartinand CONPET SA. Urmeaza ca o vidanja sa preia titeiul de pe solul inghetat, dupa care se va trece la ecologizarea zonei, scurgerea in conducta avariata fiind oprita, aplicandu-se provizoriu un cep de lemn pana la remedierea prin sudura care se va face ziua urmatoare. S-a intervenit cu material petroabsorant, circa 40 kg pe suprafata contaminata. S-au colectat din groapa de pozitie sapata cu un buldoexcavator, circa 10 mc de apa in amestec cu titei, reprezentand 10% titei si 90% apa, care a fost transportata pentru epurare in incinta Statiei Ciresu, in decantorul de la punctul de lucru. Lucrarile de ecologizare se vor realiza de catre o societate specializata, SC Envirotech SRL. Nu s-au recoltat probe de sol sau de apa sarata de zacamant.

**GNM-CJ Prahova** informeaza despre **o poluare accidentala a solului, produsa în data de 22.01.2024, ora 09:45, cu 300 de litri de titei in amestec cu apa sarata de zacamant, scurse pe circa 200 mp de teren sol vegetal inghetat paşune, in zona depozitului Boldesti, jud. Prahova,** ca urmare a unei fisuri datorita coroziunii conductei magistrate de transport de la Parc 818 Boldeşti la Depozit Boldeşti, cu produse petroliere in amestec cu apa sarata, apartinand OMV Petrom SA. S-a oprit pomparea in conducta avariata, s-a remediat fisura prin montare de sarniera, s-a intervenit pentru curatarea zonei afectate. Lucrarile de ecologizare se vor realiza de catre o societate specializata.

**GNM-CJ Arges** informează telefonic despre **poluarea solului cu circa 100 de litrii de combustibil, pe un acostament cu şanţ, langa Drumul Pitesti-Vlacea, in loc. Draganu, jud. Arges, ca urmare a unui accident rutier, din data de 22.01.2024, ora 15:00**, ca urmare a rasturnarii unui camion si spargerea rezervorului de combustibil. Echipa de permanenta a GNM-CJ Arges a ajuns la fata locului pentru a lua masurile ce se impun de control a poluarii accidentale conform prevederilor legale.

**APM Timiş** informează despre o **poluare accidentală a solului, ca urmare a activităţii EXPERT PETROLEUM, de transport gaze prin colectorul de distribuţie Partoş-Moraviţa, jud. Timiş, din data de 22.01.2024, ora 08:30.** **Suprafaţa totală afectată pentru efectuarea reparaţiilor a fost de cca 4 metri pătraţi.** Pe colectorul de distribuţie gaze s-a produs două neetanşeităţi, iar aproximativ 400 Smc de gaze au fost emise în aerul atmosferic. Timpul de producere al fenomenului: 20 minute – neetanşeitatea a fost identificată la ora 08:30, iar izolarea a fost efectuată la ora 08:50. S-a izolat în cel mai scurt timp posibil tronsonul de colector avariat şi au început lucrările de remediere. Neetanşeitatea s-a remediat prin montarea a 2 şarniere.

Lucrarea a fost realizată prin mijloace proprii. Se specifică, Societatea deţine Autorizație de mediu nr. 11643/10.01.2014, revizuită la 03.07.2020 pentru Parc Partoș.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19.01.2024 – 22.01.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea:**

**Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**